Advokatbevillingsnemnden

Advokatbevillings­nemnden var et norsk statlig organ, opprettet med hjemmel i domstolloven. Nemnden var klageinstans for visse vedtak truffet av Tilsynsrådet for advokatvirksomhet, slik som avslag på søknad om advokatbevilling. I tillegg traff nemnden vedtak i første instans i saker om tilbakekall eller suspensjon av bevilling.

Nemnden besto av tre medlemmer med personlige varamedlemmer. Lederen skulle være dommer, og ett av medlemmene skulle være praktiserende advokat. Medlemmene og varamedlemmene ble oppnevnt av Kongen i statsråd for to år med adgang til gjenoppnevnelse, hver gang for ytterligere to år.

Se også
 Disiplinærnemnden for advokater
 Tilsynsrådet for advokatvirksomhet

 Referanser 

Kategori:Norske statlige nemnder
Kategori:Norges rettsvesen
Kategori:Opphør i 2024